Verstaan die Slagtersnek-opstand beter met Slagtersnek en sy mense deur JA Heese | Protea Boekhuis
Verstaan die Slagtersnek-opstand beter met Slagtersnek en sy mense deur JA Heese
by Protea Boekhuis on Jan 18th, 2016 Tweet
Slagtersnek en sy mense deur JA Heese is nou beskikbaar op Protea Boekhuis se rakke:
Slagtersnek is een van die bekendste name in ons geskiedenis. Met sy grusame assosiasie was dit ‘n magtige propagandamiddel in die politieke ontwikkeling van die Afrikaner. Juis hierdeur het dit egter al gou ‘n volksmite geword waarna herondersoek dringend noodsaaklik geword het. Dit is wat dr. Heese in hierdie boek doen. Deur deeglike navorsing van die voor- en nageslag van almal wat daarby betrokke was, vorm hy ‘n helder beeld van wat werklik plaasgevind het. Hy toon oortuigend aan dat die Slagtersnek-opstand verkeerd vertolk is. Daar is helde gesien waar geen helde was nie, en dit was juis die bekampers van die opstandelinge, asook die neutrales, wat later die Afrikaner volksbewussyn tydens die Groot Trek bevorder het.
Wyle dr JA Heese het sy bekroning op sy argiefstudie in 1971 bekom met die baanbrekerswerk, Die herkoms van die Afrikaner, 1657–1867. Talle artikels uit sy pen het ook reeds in Familia, kwartaalblad van die Genealogiese Genootskap in Suid-Afrika, verskyn waarvan hy ook stigterslik en ere-sekretaris was.
Slagtersnek en sy mense deur JA Heese
Tags: Afrikaans, Afrikaners, Geskiedenis, History, JA Heese, New Releases, Non-fiction, Protea, Protea Boekhuis, Slagtersnek en sy mense, South Africa
« “Op die grens tussen oorvloed en skaarste” – Ena Jansen gesels oor Soos familie (Video)
Portrette in my gang: Dolf van Niekerk gesels met Corina van der Spoel oor sy nuwe bundel »